tartuNLP/wikipedia-smugri-20251201 huggingface dataset:
Maidla (perekonnanimi)

Maidla on eesti perekonnanimi.
2022. aasta 1. jaanuari seisuga oli Eestis perekonnanimi Maidla 345 inimesel: 160 mehel ja 185 naisel. Perekonnanimede levikult oli Maidla meeste puhul 423. ja naiste puhul 382. kohal. Levinuim oli see Põlva maakonnas, kus sellenimelisi oli maakonna 10 000 elaniku kohta 10,22.
Divisoom

Divisoom on valkude kompleks bakterite rakus, mis võimaldab rakul poolduda. 
See valgukompleks vastutab sise- ja välismembraani kokkutõmbamise eest jagunemise ajal ning peptidoglükaani sünteesi eest jagunemiskohas. Divisoom on membraanivalgu kompleks, mille valgud asuvad mõlemal pool tsütoplasma membraani. Gramnegatiivsetes rakkudes asub see sisemembraanis. Divisoom on olemas peaaegu kõigil bakteritel, kuid selle koostis võib erineda.
Melekessi rajoon

Melekessi rajoon on 2. järgu haldusüksus Venemaal Uljanovski oblasti idaosas. Piirneb põhjas Tatarstaniga ja lõunas Samara oblastiga. Rajooni pindala on 3472 km².
1957. aastal jäi osa rajooni küladest Kuibõševi veehoidla alla.
2021. aasta seisuga oli rajooni elanike arv 31 264. Elanikest olid 2010. aastal 66,9% venelased, 14,5% tatarlased, 12,2% tšuvašid ja 2,3% mordvalased.
Rajoonis on 8 kohaliku omavalitsuse üksust ja 55 asulat. Halduskeskus on Dimitrovgradi linn, mis rajooni ei kuulu.
Hübriidlennuk

Hübriidlennuk on lennuk, millel tavalisele sisepõlemismootorile on lisatud aku. On teada, et elektrienergiatihedus on oluliselt väiksem kui tavalisel lennukikütusel, hübriidiline jõuülekanne võib märkimisväärselt suurendada lennukaugust võrreldes täiselektrilise lennukiga.
Lennunduse mõju keskkonnale.
Sisepõlemismootoritega lennukid sobivad paremini pikemateks reisideks, kus nendel on kõrgem energiatihedus, aga neil tekib tohutul määral saastet. Lennukid toodavad süsinikdioksiidi (CO2), lämmastikoksiidi (NO), veeauru, sulfaatide aerosoole, tahma ning kondensjälgi ehk kondensjoome (valged jooned, mis jäävad lennuki taha). Boeing 747 kasutab 7840 kg kütust õhku tõusmisel ja maandumisel, mis on kokku umbes 250 km. Kõik lennud, mis on pikemad kui 250 km, võtavad lisaks 10,1 kg kütust kilomeetri kohta. Hübriidlennuk võib vähendada aga 95% NO (lämmastikoksiidi) paiskumist õhku.
Ajalugu.
Hübriidlennukite ajalugu sai alguse sellest, kui NASA (National Aeronautics and Space Administration) esitas väljakutse ehitada kõige ökonoomsem lennuk. Esimene sellist tüüpi lennuk oli Austria Diamond HK36 Super Dimona. Selle konstrueeris Wolf Hoffmann. Lennuk oli madalate tiibade ja kahe kohaga. Esimese sellist tüüpi lennukiga tõusis õhku Peter Urachis Austraalias 1987. aastal.
BEHA_M1H.
Väidetakse, et juba 2025. aastal võetakse kasutusel esimene reisilendude jaoks mõeldud hübriidlennuk, BEHA_M1H. Istekohti on sellel 18. Tegemist on uuemat tüüpi „’triple box wing configuration’iga“(kolmiktiiva tüüp), mis on kõrge efektiivsusega. Lennukil on lühike õhku tõusmise ja maandumise suutlikkus, milleks on vähem kui 300 m. Kuna on BEHA_M1H’l on kaks vastu pöörlevat propellerit (kui üks propeller pöörab ühte pidi, siis teine vastupidi), siis on lennuk võimeline õhku tõusma vaikselt (kuni 60 dB). Lennuki eripära on see, et seda saab muuta reisilennukist kaubalennukiks ja vastupidi. Suurim koormus on kuni 5 tonni. Kuna kruiisimiskiirus on 230 mph (370 km/h), jõuab BEHA_M1H Londonist Manchesteri 48 minutiga (26 minutit vähem kui Supernova HK36).
Dublin (Ohio)

Dublin on linn USA-s Ohio osariigis Franklini maakonnas. See on Columbuse eeslinn. Elanike arv on 2020. aasta rahvaloenduse kohaselt 49 328. Aastal 2010 oli elanikke 41 751.
1970. aastal oli Dublin veel paarisaja elanikuga väikelinn. Elanike arv hakkas kiiresti kasvama pärast seda, kui valmis Columbust ümbritsev kiirtee Interstate 270. Dublin sai "city"-õigused 1987. aastal, mil linna elanike arv üle 5000. Linn on saanud nime Dublini linna järgi Iirimaal.
Linnas asub golfiklubi Muirfield Village Golf Club, kus toimub iga-aastane golfivõistlus Memorial Tournament.
Dublinis asub kiirtoidurestoraniketi Wendy's ja mittetulundusühingu Online Computer Library Center (OCLC) peakorter.
Alates 1988. aastast on Dublinis augusti esimesel nädalavahetusel toimunud iga-aastane kultuuri- ja muusikafestival Dublin Irish Festival.
Linnas on sündinud jäähokimängija Sean Kuraly.
2023. aasta naiste Euroopa meistrivõistlused võrkpallis

2023. aasta Euroopa meistrivõistlused võrkpallis olid 33. naiste Euroopa meistrivõistlused võrkpallis, mida korraldas Euroopa Võrkpalliliit (CEV). Finaalturniir toimus neljas riigis: Belgias, Itaalias, Eestis ja Saksamaal. Kokku kvalifitseerus võistlustele 24 Euroopa võrkpallikoondist.
Esmakordselt krooniti Euroopa meistriks Türgi, kes võitis finaalis 3:2 Serbiat. Turniiri väärtuslikuimaks mängijaks (MVP) valiti Türgi diagonaalründaja Melissa Vargas.
Eesti võrkpallikoondis kvalifitseerus põhiturniirile korraldajana. Oma alagrupis jäädi 5 kaotuse ja ühe punktiga viimasele positsioonile, mis andis lõppkohaks kahekümne kolmanda.
Alagruppide protseduur.
Alagruppide moodustamine.
Loosimine toimus 16. novembril 2022 Napolis, Itaalias.
Noa Lang

Noa Noëll Lang (sündinud 17. juunil 1999 Capelle aan den IJsselis) on Hollandi jalgpallur, kes mängib äärepoolkaitsjana Hollandi kõrgliigaklubis PSV Eindhoven ja Hollandi jalgpallikoondises.
Aastatel 2005–2013 kuulus ta Feyenoordi noorteakadeemiasse. Seejärel liitus ta Amsterdami Ajaxiga. Hooajal 2016/17 debüteeris ta Ajaxi reservmeeskonnas Hollandi esiliigas. Hollandi kõrgliigas tegi ta debüüdi hooajal 2018/19. 1. detsembril 2019 sai Lang mängus Twente vastu Ajaxi esimeseks mängijaks pärast 60 aastat, kes tegi Hollandi kõrgliigas esimest korda algkoosseisu kuuludes kübaratriki. Twentes mängis ta hooaja 2019/20 teises pooles laenul.
2020. aasta oktoobris läks ta Ajaxist laenule Belgia kõrgliigaklubisse Club Brugge. 2021. aasta juulis läks ta Bruggesse püsivalt üle. Hooajal 2020/21 lõi Lang Belgia kõrgliigas 16 väravat ja valiti samal hooajal Belgia kõrgliiga hooaja parimaks noormängijaks. Hooaegadel 2020/21 ja 2021/22 on ta Bruggega tulnud Belgia meistriks.
2023. aasta juulis naasis Lang Hollandi kõrgliigasse, kui sõlmis viieaastase lepingu PSV Eindhoveniga. Üleminekusumma oli 15 miljoni eurot, mis tegi Langist PSV läbi aegade kallima ostu. 2023. aasta augustis lõi ta Hollandi superkarikafinaalis Feyenoordi vastu PSV võiduvärava.
Hollandi jalgpallikoondises debüteeris Lang 8. oktoobril 2021 MM-i valikmängus Läti vastu. Koondisekarjääri esimese värava lõi ta 14. juunil 2022 UEFA Rahvuste Liiga mängus Walesi vastu. Ta kuulus Hollandi koondisse 2022. aasta maailmameistrivõistlustel.
Ta on isa kaudu Suriname päritolu.
Cody Gakpo

Cody Mathès Gakpo (sündinud 7. mail 1999 Eindhovenis) on Hollandi jalgpallur, kes mängib äärepoolkaitsjana Inglise kõrgliiga klubis Liverpool ja Hollandi jalgpallikoondises.
PSV Eindhoveni noorteakadeemiaga liitus Gakpo 2007. aastal. Hooajal 2016/17 debüteeris ta klubi reservmeeskonnas Hollandi esiliigas. Klubi põhimeeskonnas debüteeris ta 2018. aastal. Hollandi kõrgliigas lõi Gakpo esimese värava 3. veebruaril 2019 mängus Fortuna Sittardi vastu. PSV põhikoosseisu liige on ta olnud alates hooajast 2019/20. Hooajal 2021/22 lõi Gakpo Hollandi kõrgliigas 12 väravat ja andis 13 väravasöötu ning valiti hooaja lõpus Hollandi aasta jalgpalluriks.
Kuigi Gakpo ei olnud kordagi Hollandi jalgpallikoondises mänginud, valiti ta 2021. aasta Euroopa meistrivõistlustel osalevasse Hollandi koondisse. Koondisekdebüüdi tegi ta Euroopa meistrivõistlustel viimases alagrupimängus 21. juunil Põhja-Makedoonia vastu. Koondisekarjääri esimese värava lõi ta 4. septembril 2021 MM-i valikmängus Montenegro vastu.
Gakpo liitus 2023. aasta jaanuaris ligi 42 miljoni euro eest Premier League'i klubiga Liverpool.
Cyrus Christie

Cyrus Sylvester Frederick Christie (sündinud 30. septembril 1992 Coventrys) on Inglismaal sündinud Iirimaa jalgpallur, kes mängib paremkaitsjana Inglismaa esiliigaklubis Hull City ja Iirimaa jalgpallikoondises.
Ta alustas klubikarjääri kodulinna klubis Coventry City. Klubi põhimeeskonnas debüteeris ta 2010. aasta augustis liigakarika mängus. Pärast seda mängis ta hooajal 2010/11 Inglismaa tugevuselt kuuenda liiga klubides Nuneaton Town ja Hinckley United. Hooajal 2011/12 debüteeris Christie Coventry City meeskonnas Inglismaa esiliigas ja sai kohe esimesel hooajal Coventry City põhikoosseisu liikmeks.
2014. aasta juulis sõlmis ta kolmeaastase lepingu Inglismaa esiliigaklubiga Derby County. 2017. aasta juulis liitus ta äsja Inglismaa kõrgliigast esiliigasse langenud Middlesbrough'ga, kuid juba 2018. aasta jaanuaris siirdus ta Fulhami. Hooajal 2018/19 mängis Christie Fulhamiga Inglismaa kõrgliigas. Hooajal 2020/21 oli ta Fulhamist laenul Inglismaa esiliigaklubis Nottingham Forest ja hooaja 2021/22 teises pooles samasse liigasse kuuluvas Swansea Citys.
2022. aasta augustis siirdus Christie Hull Citysse.
Isa kaudu on Christie Jamaica päritolu ning ema kaudu iiri ja Liibanoni päritolu. Õiguse mängida Iirimaa jalgpallikoondises sai Christie tänu sellele, et tema emapoolne vanaema on pärit Iirimaalt. Iirimaa koondises tegi Christie debüüdi 18. novembril 2014 sõprusmängus USA vastu. Koondisekarjääri esimese värava lõi ta oma teises koondisemängus 4. septembril 2015 EM-i valikmängus Gibraltari vastu. Ta kuulus Iirimaa koondisse 2016. aasta Euroopa meistrivõistlustel, kuid üheski mängus ta väljakule ei pääsenud.
Makaroonilisus

Makaroonilisus ehk makarooniline keel, ka makaronistiil on mõiste, mis kirjeldab eri keelte segamini kasutamist tekstis. Makaroonilisus võib tähendada kakskeelseid sõnamänge või nalju, milles eri keelte sõnu kasutatakse samas kontekstis ja teksti sisu mõistmiseks tuleb kasutada koodivahetust. Makarooniline ladina keel on kõnepruuk, mille rahvakeelsed sõnad on varustatud ladina lõppudega või sisaldab ladinakeelne tekst pastišina rahvakeelseid sõnu (vt ka köögiladina keel).
Sõna pärineb uusaja ladina keele sõnast "macaronicus", tuletatud u 17. sajandi algul itaalia sõnast "maccarone", mis tähendab klimpi või pelmeeni, tollal robustset talupojatoitu. Sõna võib olla pejoratiivse tähendusega ja tähistada olukorda, kui keelte segamise eesmärgiks tekstis on huumor või satiir, kuid mõnikord kasutatakse seda ka tõsisema segakeelse kirjanduse puhul.
Makaroonilisust eesti kirjanduses on uurinud Maie Kalda (artiklid "Jacob Johann Malm ja makarooniline luule", "Krossi keeleloomest").
Näiteid.
Kadakasakslasi on iseloomustatud makaroonilise kõnepruugiga, kus kasutatakse segamini eesti ja saksa sõnatüvesid ning eesti grammatikat.
[Madam Muru:] "Las suvi tuleb, siis laps tuleb Tantet besuchima. Kui Erdbeerid reifivad – siis läheme aeda ja naschime." (August Kitzberg, "Veli Henn". "Külajutud III". 1915, lk 24)
Ladinakeelsete, aga ka saksa- ja prantsuskeelsete sõnadega pikitud eesti keelt kohtab sageli üliõpilaslauludes, näiteks:
Kuid siiski joovad filii,
sest bene on krambambuli" (saksa üliõpilaslaul, tlk J. Uluots)
Gaudeamus! Rõõmustada alati!
Tantsujoovastuses olla koiduni!
Õnn on olla hetkes, õnn on olla noor,
mater nostra alma est ülikool! ("Üks väike rõõmulauluke", tekst L. Erilt)
Alati on praegu, alati on siin,
vita nostra brevis est, c'est la vie! ("Üks väike rõõmulauluke", tekst L. Erilt)
Parima dokumentaalfilmi Oscar

Parima dokumentaalfilmi Oscar (inglise keeles "Academy Award for Best Documentary Feature Film") on üks filmiauhinna Oscar kategooriaid. Auhinnaga tunnustab Ameerika Filmikunsti ja -teaduste Akadeemia parimat dokumentaalfilmi, mis on esilinastunud eelneval kalendriaastal.
Esimest korda autasustati dokumentaalfilme Oscari-galal 1942. aastal. Siis võitsid eriauhinna filmid "Kukan" ja "Target for Tonight". Parima dokumentaalfilmi Oscarit on välja antud igal aastal alates 1943. aastast, välja arvatud 1947. aasta tseremoonial.
Koopia igast võidufilmist on talletatud Akadeemia filmiarhiivis.
Parima lühifilmi Oscar

 
Parima lühifilmi Oscar (inglise keeles "Academy Award for Best Live Action Short Film") on üks filmiauhinna Oscar kategooriaid. Auhinnaga tunnustab Ameerika Filmikunsti ja -teaduste Akadeemia parimat lühifilmi, mis esilinastus eelneval kalendriaastal.
Aastatel 1932–1936 anti välja ainelisi auhindu "Parim lühikomöödiafilm" ("Best Short Subject, comedy") ja "Parim uudne lühifilm" ("Best Short Subject, novelty"). Aastatel 1937–1957 oli kaks auhinda: "Parim ühekettaline lühifilm" ("Best Short Subject, One-reel") ja "Parim kahekettaline lühifilm" ("Best Short Subject, Two-reel"), viidates lühifilmi kestusele: harilik filmiketas on 1000 jalga pikk, see on 11 minutit filmiaega. Kolmandas kategoorias "Parim lühivärvifilm" ("Best Short Subject, color") autasustati ainult 1937–1938. Kõik lühifilmi kategooriad koondati kokku 1958. aasta galal, kui auhinda jagati kategoorias "Lühimängufilm" ("Short Subjects, Live Action Subjects"), seda nime kasutati kuni 1971. Järgneval kolmel aastal kutsuti auhinda nimega "Short Subjects, Live Action Films". Praegune nimi võeti kasutusele 1975. aasta tseremoonial.
Statuudi järgi antakse auhind isikule, kes on otseselt enim seotud filmi kontseptsiooni ja loomingulise teostamisega. Juhul, kui selliseid isikuid on rohkem kui üks, võidakse välja anda ka teine auhind, kuid mitte rohkem. Ameerika Filmikunsti ja -teaduste Akadeemia defineerib lühifilmi kui filmi, mille kestus koos tiitritega pole rohkem kui 40 minutit.
Kaldma

Kaldma on eesti perekonnanimi.
Statistika.
2022. aasta 1. jaanuari seisuga oli Eestis perekonnanimi Kaldma 294 inimesel: 141 mehel ja 153 naisel. Perekonnanimede levikult oli Kaldma meeste puhul 498. kohal ja naiste puhul 505. kohal.
Perekonnanimi Kaldma oli kõige levinum vanuserühmas 75–79 aastat, kus seda oli 10 000 elaniku kohta 3,20. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta keskmiselt 8,60 inimest.
1930. aastate nimede muutmise kampaania käigus võeti Kaldma uueks nimeks kokku 108 korral. Loobuti nimedest Kurisman neljal ning Gutmann, Kalbas, Kornfeldt, Kört, Kraus kolmel juhul, lisaks nimedest Bringfeldt, Gain, Jelagin, Kangmann, Kärakas, Karrindosk, Kladde, Kliimask, Koch, Kööts, Krantsiver, Kreuzveg, Kukain, Petrii, Shlukkum, Zech jne.
Juuni 2022

Juuni 2022, kroonika.
2022. aasta juuni algas kolmapäeval ja lõppes 30 ööpäeva hiljem neljapäeval.
Amineh Kakabaveh

Amineh Kakabaveh (sündinud 6. detsembril 1970 Saqqezis) on kurdi päritolu Rootsi vasakpoolne poliitik. Ta on aastast 2008 (vaheaegadega) Riksdagi liige.
Ta sündis aastal 1970 Saqqezis Kurdistani provintsis Iraanis kurdi perekonnas. Ta on olnud nooruses Iraagis ja Iraanis pešmerga sõdur. 19-aastaselt põgenes ta surmanuhtluse ähvardusel Iraanist Rootsi. Rootsis veetis ta esimesed aastad Västeråsis. Järgmised kuus aastat käis ta põhikoolis ja keskkoolis. Seejärel õppis ta Stockholmi Ülikoolis, ta on sotsiaaltöö, sotsioloogia ja filosoofia magister. Varem on ta olnud Botkyrka valla sotsiaaltöötaja.
Ta asutas aastal 2005 ühingu "Voken hora eller kuvad" (VHEK), mis on apoliitiline ja usuliselt sõltumatu ning feministlik ja rassismivastane liikumine, mille esimees on ta siiani.
Ta on olnud Riksdagi alaline liige alates 2008. aastast (enne seda Pernilla Zethraeusi asendusliige Riksdagis mõnda aega 2008. aastal). Riksdagis on ta olnud tsiviilasjade komisjonis, ELi komisjonis, põhiseaduskomisjonis, kultuurikomisjonis ja hariduskomisjonis asetäitja.
Tal on suur toetus organisatsioonidelt, mis keskenduvad naiste õigustele. 2016. aasta mais tegi umbes 20 organisatsiooni ettepaneku määrata ta Vasakpartei integratsioonipoliitika eestkõnelejaks.
Ta on marksist. Ta usub, et Riksdagi ruume ei tohiks kasutada usutseremooniateks. 2017. aastal antud intervjuus kritiseeris ta selliste looride kandmist nagu hidžaab, nikaab ja burka, mida ta peab sunniviisiliselt kantavateks usuvormideks. Samas intervjuus usub ta, et poliitika peaks põhinema Prantsuse revolutsiooni ideaalidel "vabadus, võrdsus ja vendlus", ning kritiseerib identiteedipoliitikat inimeste lukustamise eest nende etnilise ja usulise päritoluga.
2016. aasta detsembris valis uudisteajakiri "Fokus" ta aasta rootslaseks järgmiselt: "Radikaliseerumisele, klanni- ja aurepressioonidele tähelepanu pöörates paljastab Amineh Kakabaveh tegevuses ja kõnes ning märkimisväärse isikliku kuluga Rootsi vastumeelsuse puudutada liiga tundlikke teemasid. keskendudes väärtustele, mis kehtivad kõigi jaoks, mitte eristavatele identiteetidele. Auhinnaga seoses avaldas Kakabaveh imestust, et poliitilised vastased hindavad tema tööd naiste õiguste eest rohkem kui tema enda parteikaaslased.
Parima lühianimafilmi Oscar

Parima lühianimafilmi Oscar (inglise keeles "Academy Award for Best Animated Short Film") on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia aasta parimat lühianimafilmi. 
Aastatel 1932–1970 oli selle auhinnakategooria nimetus "Aineline lühifilm, multifilm" ("Short Subjects, Cartoons") ja aastatel 1971–1973 "Aineline lühifilm, animafilm" ("Short Subjects, Animated Films"). Praegust nimetust kasutatakse alates 1974. aasta Oscari-galast. Esimese viie kümnendi jooksul autasustati auhinnaga filmiprodutsente. Praegust reeglite järgi antakse auhind isikule või isikutele, kes on olnud selgelt suurima võtmetähtsusega üleüldise tulemuse saavutamisel. Maksimaalselt võidakse välja anda neli auhinda ühe filmi eest.
1952. aastani nomineeriti kategoorias ainult Ameerika filme, kuni võitis Kanada päritolu animafilm "The Romance of Transportation in Canada". 1961. aastal võidutsenud Zagreb Filmi "Surogat" oli esimene võidufilm, mis polnud ingliskeelne.
Esimest korda anti auhinda välja 1932. aastal, kui võitis Walt Disney multifilm "Flower and Trees". Walt Disneyl on selles kategoorias enim nominatsioone (39) ja võite (12). Metro-Goldwyn-Mayeri filmistuudio "Tom ja Jerry" on selle kategooria edukaim animafilmisari 13 nominatsiooni ja seitsme võiduga.
Eray Cömert

Eray Ervin Cömert (sündinud 4. veebruaril 1998 Baselis) on Šveitsi jalgpallur, kes mängib kaitsjana Hispaania kõrgliigaklubis Valencia ja Šveitsi jalgpallikoondises.
Ta alustas klubikarjääri kodulinna klubis FC Basel. Klubi põhimeeskonnas debüteeris ta Šveitsi kõrgliigas 2016. aasta mais. Hooaja 2016/17 teises pooles oli ta laenul Šveitsi kõrgliigaklubis Lugano ja hooajal 2017/18 samasse liigasse kuuluvas Sionis. Alates hooajast 2018/19 mängis ta taas Baselis.
2022. aasta jaanuaris sõlmis Cömert nelja ja poole aasta pikkuse lepingu Valenciaga.
Šveitsi jalgpallikoondises tegi Cömert debüüdi 18. novembril 2019 EM-i valikmängus Gibraltari vastu. Ta kuulus Šveitsi koondisse 2021. aasta Euroopa meistrivõistlustel.
Cömert on Türgi päritolu.
Kallavere raamatukogu

Kallavere raamatukogu oli Tallinna Keskraamatukogu haruraamatukogu Maardu lähedal Kallavere töölisasulas aastatel 1974–1991. 
Kallavere lasteraamatukogu ja Kallavere raamatukogu kogud anti 1993. aasta alguses üle Maardu linnavalitsusele ning nende baasil avati 1993. aastal uuel aadressil (Orumetsa tänav 8) Maardu linna raamatukogu.
Kasutusvaldus Rooma õiguses

Kasutusvaldus ehk "ususfructus" oli isiklik servituut Rooma eraõiguses, mis andis isikule eluaegse õiguse kasutada võõrast asja ning omandada selle vilju. 
Kasutusvalduse olemus.
Kasutusvalduseks õigustatud isiku kohta kasutati terminit "ususfructarius" või "fructarius". Kasutusvalduses olev asi oli "res fructaria". Tulenevalt kasutusvalduse instituudi olemusest, jäi kasutatava asja omandiõigus endisele omanikule, mistõttu ei tohtinud õigustatud isik kasutatavat asja kuidagi muuta. Seda põhimõtet iseloomustab termin "salva rerum substantia" (asja olemust säilitades).
Kasutusvalduse olemus on sõnastatud ka Justinianuse "Institutsioonides":
Inst. 2.4.pr: „"Kasutusvaldus on õigus võõrast asja kasutada ja sellest tulu saada, säilitades sealjuures asja olemuse. See on nimelt kehalise asja kohta käiv õigus: kui asi kaob, siis on paratamatu, et ka õigus kaob."”
Kasutusvalduse ja omandiõiguse eristamine on samamoodi väljendatud Justinianuse "Institutsioonides":
Inst. 2.4.1: „"Kasutusvaldus on omandist eraldiseisev ja tekib veel mitmel viisil." /.../”
Inst. 2.4.1: „"Usus fructus a proprietate separationem recipit idque plurimis modis addicit." /.../“
Kasutusvaldust sai seada kinnisasjadele (maatükid, hooned) ja sellistele vallasasjadele, mis ei ole äratarvitatavad. Siiski oli tehniliselt võimalik seada kasutusvaldust ka rahale, tehes seda legaadi teel. Nimelt anti legataarile (legaadi saaja) raha omandisse ning legataar pidi omakorda andma pärijale tagatise üleantud rahasumma osas, juhuks kui ta sureb või tema õigusvõime muutub ("capitis deminutio"). Sellist metoodikat kirjeldas seadus kvaasikasutusvalduse andmisena. Sellise võimaluse seadustas "senatusconsultum". 
Kasutusvalduse lõppemine.
Kasutusvalduse lõppemisega sai asja omanik asja üle jälle täieliku võimu:
Inst. 2.4.4: „"Aga kui kasutusvaldus on lõppenud, läheb see [asi] tagasi omaniku omandisse ja sellest hetkest saab palja omandiõiguse omanik jälle täieliku võimu asja üle."“
Kasutusvaldus lõpeb järgmistel juhtudel:
Inst. 2.4.3: „"Kasutusvaldus lõpeb kasutusvaldaja surma ning õigusvõime kahesuguse – suurima ja keskmise – vähenemise korral; samuti lõpeb see laadist ja ajast sõltuvalt, kui seda ei kasutata. See kõik on sätestatud meie [Justinianuse] korralduses. Kasutusvaldus lõpeb ka siis, kui kasutusvaldaja loovutab [oma õiguse] [teeniva] asja omanikule (sest loovutamine kolmandale isikule ei too kaasa midagi), või vastupidi, kui kasutusvaldaja omandab [kasutusvalduses oleva] asja omandiõiguse, mida nimetatakse consolidatio [’omandiõiguse loovutamine’]. Lisaks on kindel, et kasutusvaldus lõpeb ja ei kesta edasi maatüki puhul, kui maja maha põleb või maavärina või oma puuduste tõttu kokku variseb".“
Keldrimäe raamatukogu

Keldrimäe raamatukogu oli Tallinna Keskraamatukogu haruraamatukogu, mis asus Tallinnas Kesklinna linnaosas Keldrimäe asumis aadressil Tartu maantee 62. Keldrimäe raamatukogu nime sai raamatukogu 1990. aastatel. Kuid raamatukogu kolis sellele aadressile Tartu maantee 62 juba aastal 1938 ja kandis Tallinna 1. haruraamatukogu nime. Aastatel 1952–1974 allus raamatukogu Mererajooni täitevkomiteele ja kandis nimetust Mererajooni 1. raamatukogu. Siis läks raamatukogu uuesti Tallinna Keskraamatukogu alluvusse ja kandis Tartu mnt haruraamatukogu nimetust.
Juunis 1998 kolis Keldrimäe raamatukogu Lasnamäele ning avati 15. juunil aadressil Võru tänav 11 Laagna raamatukogu nime all.
Pablo Galdames Millán

Pablo Ignacio Galdames Millán (sündinud 30. detsembril 1996 Santiagos) on Tšiili jalgpallur, kes mängib Brasiilia kõrgliigaklubis Vasco da Gama ja Tšiili jalgpallikoondises.
Ta alustas klubikarjääri Tšiili klubis Unión Española. Klubi põhimeeskonnas debüteeris ta Tšiili kõrgliigas 2014. aasta veebruaris.
Aastatel 2018–2021 mängis ta Argentina kõrgliigaklubis Vélez Sarsfield.
2021. aasta augustis sõlmis ta kolmeaastase lepingu Itaalia kõrgliigaklubiga Genoa. Hooaja 2022/23 esimeses pooles oli ta laenul Itaaliakõrgliigaklubis Cremonese.
2024. aasta veebruaris sõlmis ta üheaastase lepingu Vasco da Gamaga.
Tšiili jalgpallikoondises debüteeris Galdames 11. jaanuaril 2017 sõprusmängus Islandi vastu. Ta kuulus Tšiili koondisse 2021. aasta Copa Américal.
Tema isa Pablo Galdames on endine jalgpallur ja endine Tšiili koondislane.
Lawrence Ati-Zigi

Lawrence Ati-Zigi (sündinud 29. novembril 1996 Accras) on Ghana jalgpallur, kes mängib väravavahina Šveitsi kõrgliigaklubis St. Gallen ja Ghana jalgpallikoondises.
Aastatel 2015–2017 mängis ta Austria esiliigas Salzburgi Red Bulli reservmeeskonnas FC Liefering.
Aastatel 2017–2020 kuulus ta Prantsusmaa esiliigaklubisse Sochaux.
Hooaja 2019/20 keskel liitus Ati-Zigi St. Galleniga ning on alates sellest ajast olnud klubi esiväravavaht.
Ghana jalgpallikoondises tegi Ati-Zigi debüüdi 10. oktoobril 2017 sõprusmängus Saudi Araabia vastu. Ta on kuulunud Ghana koondisse 2019. ja 2022. aasta Aafrika rahvaste karikavõistlustel.
2022. aasta meeste rannavõrkpalli maailmameistrivõistlused

2022. aasta meeste rannavõrkpalli maailmameistrivõistlused olid 13. korda toimuvad FIVB korraldatavad meeste maailmameistrivõistlused rannavõrkpallis. Võistlused toimusid 10.–19. juunil 2022 Roomas, Itaalias. Võistlustele pääses 42 rannavõrkpalli paari.
Maailmameistriks krooniti esmakordselt Norra paar Andres Mol ja Christian Sørum, kes võitsid finaalis 2:0 Brasiilia paari Vitor Felipe ja Renato Lima.
Eestit esindasid esmakordselt võistlustele pääsenud Kusti Nõlvak ja Mart Tiisaar, kes võitsid oma alagrupi ning jõudsid lõpuks välja veerandfinaali, mis andis neile viienda koha. Selle tulemusega kordasid nad ka seni Eesti parimat tulemust rannavõrkpalli maailmameistrivõistlustel.
Eelring.
Protseduur.
Eelringi pääses kvalifikatsioonide kaudu 42 rannavõrkpallipaari, kellest 32 pääsevad edasi. Võistkonnad jagati alagruppidesse loosi kaudu 21. mail 2022. Eelringist pääsevad edasi iga alagrupi 2 esimest. Kolmandad kohad asetatakse pingejärjestusse, kellest 4 parimat pääsevad otse 32 sekka ning ülejäänud peavad võistlema lisaringis.
Edasipääseja selgitamine:
Eelringide protseduur on kirjeldatud vastavalt FIVB 2022 WCHS Specific Competition Regulations.
Alagrupimängud toimusid 10.–13. juuni 2022.
Lisaring.
Lisaringi pääsenud asetatakse pingejärjestuse alusel (vt kolmandate kohtade järjestus) omavahel vastamisi ning iga paari võitja pääseb 32 sekka.
Väljalangemismängud.
&lt;onlyinclude&gt;&lt;/onlyinclude&gt;
Hiroki Ito

Hiroki Ito (jaapani keeles 伊藤 洋輝 "Itō Hiroki", sündinud 12. mail 1999 Hamamatsus) on Jaapani jalgpallur, kes mängib keskkaitsjana Saksamaa kõrgliiga klubis Müncheni Bayern ja Jaapani jalgpallikoondises.
Ta alustas klubikarjääri Jaapani klubis Júbilo Iwata. Jaapani kõrgliigas debüteeris ta 2018. aasta augustis. 2019. aastal oli ta laenul Jaapani kõrgliigaklubis Nagoya Grampus. Júbilo Iwata põhikoosseisu kuulus Ito alates 2020. aastast, mil Júbilo Iwata mängis Jaapani esiliigas.
2021. aastal läks ta laenule Stuttgarti, kellega ta sõlmis 2022. aasta mais püsiva kolmeaastase lepingu.
Suvel 2024 liitus ta 23,5 miljoni euro eest Müncheni Bayerniga.
Jaapani kuni 20-aastaste koondises osales ta 2019. aasta juunioride maailmameistrivõistlustel, kus jõuti kaheksandikfinaali. Jaapani jalgpallikoondises tegi Ito debüüdi 2. juunil 2022 sõprusmängus Paraguay vastu.
Vahit Kirişci

Vahit Kirişci (sündinud 4. detsembril 1960 Kahramanmaraşis) on Türgi põllumajandusteadlane ja poliitik. Ta oli 4. märtsist 2022 kuni 4. juunini 2023 Türgi põllumajandus- ja metsandusminister.
Ta sündis aastal 1960 Kahramanmaraşis Kahramanmaraşi provintsis. Ta on lõpetanud Çukurova ülikooli põllumajandusteaduskonna magistrina ja Cranfieldi ülikooli (Inglismaal) doktorina. Ta töötas seejärel Çukurova ülikoolis õppejõuna ja aastast 2001 professorina.
Ta oli 4. märtsist 2022 kuni 4. juunini 2023 Türgi põllumajandus- ja metsandusminister.
Isiklikku.
Ta on abielus ja tal on kolm last.
Filip Đuričić

Filip Đuričić (serbia kirillitsas Филип Ђуричић; sündinud 30. jaanuaril 1992 Obrenovacis) on Serbia jalgpallur, kes mängib ründava poolkaitsjana Kreeka kõrgliigaklubis Panathinaikόs ja Serbia jalgpallikoondises.
Ta kuulus noorena Belgradi Crvena Zvezdasse ja Kreeka klubisse Olympiakós. 2009. aastal mängis ta Serbia tugevuselt kolmanda liiga klubis Obrenovaci Radnički.
2010. aasta jaanuaris liitus ta Hollandi kõrgliigaklubiga SC Heerenveen.
2013. aasta suvel sõlmis ta viieaastase lepingu Portugali kõrgliigaklubiga Lissaboni Benfica. Kuigi ta tuli hooajal 2013/14 Benficaga Portugali meistriks, siis klubi põhikoosseisu ta ennast ei mänginud. Hooajal 2014/15 oli ta laenul Saksamaa kõrgliigaklubis Mainz ja Inglismaa kõrgliigaklubis Southampton. Hooaja 2015/16 teises pooles oli ta laenul Belgia kõrgliigaklubis Anderlecht.
2016. aasta suvel läks ta laenule Itaalia kõrgliigaklubisse Sampdoria, kellega sõlmis 2017. aasta jaanuaris püsiva lepingu. Hooaja 2017/18 teises pooles oli ta laenul Itaalia kõrgliigaklubis Benevento.
2018. aasta juunis sõlmis ta nelja-aastase lepingu Sassuologa. 2022. aasta augustis naasis ta Sampdoriasse. Alates hooajast 2023/24 mängib ta Panathinaikόses
Serbia jalgpallikoondises tegi Đuričić debüüdi 29. veebruaril 2012 sõprusmängus Küprose vastu. Koondisekarjääri esimese värava lõi ta sama aasta 11. septembril MM-i valikmängus Walesi vastu. Ta kuulus Serbia koondisse 2022. aasta maailmameistrivõistlustel.
Parima algupärase stsenaariumi Oscar

Parima algupärase stsenaariumi Oscar (inglise keeles "Academy Award for Best Original Screenplay") on filmiauhinna Oscar üks kategooriaid. Auhinnaga tunnustab Ameerika Filmikunsti ja -teaduste Akadeemia filmistsenaariumi, mis ei põhine varem avaldatud materjalil. Auhind loodi 1941. aastal alternatiivina parima loo Oscarile. 1958. aastal need kategooriad ühendati.
Enim ehk 16 korda on auhinnale olnud nomineeritud Woody Allen, samuti on Allen selle auhinna rekordiliselt kolm korda võitnud. Charles Brackett, Paddy Chayefsky, Billy Wilder ja Quentin Tarantino on võitnud kaks auhinda. Vanim võitja on olnud Woody Allen (76-aastaselt) ja noorim Ben Affleck (25-aastaselt).
Kelli

Kelli on naisenimi.
2022. aasta seisuga oli see Eestis esinemissageduselt 334. naisenimi. 1. jaanuari 2022 seisuga oli Eestis eesnimi Kelli 446 naisel.
Parima kohandatud stsenaariumi Oscar

Parima kohandatud stsenaariumi Oscar (inglise keeles "Academy Award for Best Adapted Screenplay") on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia filmistsenaariumi, mis on adapteeritud. Enim adapteeritakse romaane, kuid ka näidendeid, muusikale, telesarju, teisi filme ja filmikaraktereid. Kõiki järellugusid peetakse adaptatsioonideks.
Enim ehk seitse korda on auhinnale nomineeritud Billy Wilder, kes võitis 1946. aastal. Rekordilised kaks auhinda on pälvinud Robert Bolt, Francis Ford Coppola, Christopher Hampton, Ruth Prawer Jhabvala, Joseph L. Mankiewicz, Alexander Payne, Mario Puzo, Michael Wilson, Alvin Sargent ja George Seaton.
Vanim auhinna saaja on James Ivory, kes sai selle 2019. aastal 89-aastaselt filmi eest "Kutsu mind oma nimega" ja kelle käes on ka kõigi muude Oscarite pälvinute üleüldibe vanuserekord.
Luka Jović

Luka Jović (serbia kirillitsas Лука Јовић; sündinud 23. detsembril 1997 Loznicas) on Serbia jalgpallur, kes mängib ründajana Itaalia kõrgliiga klubis AC Milan ja Serbia jalgpallikoondises.
Ta alustas klubikarjääri Serbia klubis Belgradi Crvena Zvezdas, mille noorteakadeemiaga liitus ta 2005. aastal. Klubi põhimeeskonnas debüteeris ta Serbia kõrgliigas 28. mail 2014 mängus FK Vojvodina vastu ja lõi kohe kaks minutit pärast seda, kui oli mängu sekkunud, värava. Hooajal 2014/15 lõi ta Serbia kõrgliigas 22 mänguga kuus väravat.
2016. aasta veebruaris sõlmis ta viieaastase lepingu Portugali klubiga Lissaboni Benfica. Benfica põhimeeskonnas sai ta mänguaega harva, enam mängis ta klubi reservmeeskonnas Portugali esiliigas.
2017. aasta juunis läks ta Benficast kaheks hooajaks laenule Saksamaa kõrgliigaklubisse Eintracht Frankfurt. Esimesel hooajal lõi Jović Saksamaa kõrgliigas 22 mänguga kaheksa väravat. 19. oktoobril 2018 sai ta mängus Fortuna Düsseldorfi vastu 20-aastaselt Saksamaa kõrgliiga ajaloo noorimaks mängijaks, kes on ühes mängus löönud viis väravat. Kokku lõi ta hooajal 2018/19 17 väravat, lisaks lõi ta kümme väravat UEFA Euroopa Liigas. Samal hooajal valiti ta nii Bundesliga kui ka Euroopa Liiga hooaja sümboolsesse koosseisu. 2019. aasta aprillis sõlmis ta Frankfurdiga püsiva lepingu.
2019. aasta juunis siirdus ta umbes 60 miljoni euro eest Hispaania kõrgliigaklubisse Madridi Real, kellega sõlmis kuueaastase lepingu. Esimese värava lõi ta Hispaania kõrgliigas 30. oktoobril 2019 mängus CD Leganése vastu. Hooaegadel 2019/20 ja 2021/22 tuli ta Realiga Hispaania meistriks, lisaks võitis ta 2022. aastal Realiga UEFA Meistrite Liiga. Hooaja 2020/21 teises pooles mängis ta Realist laenul taas Eintracht Frankfurdis ning lõi 18 mänguga neli väravat.
2022. aasta juulis sõlmis ta lepingu ACF Fiorentinaga.
Suvel 2023 lõppes Jovici leping Fiorentinaga ning ta liitus AC Milaniga.
Serbia jalgpallikoondises debüteeris Jović 4. juunil 2018 sõprusmängus Tšiili vastu. Koondisekarjääri esimese värava lõi ta 20. märtsil 2019 sõprusmängus Saksamaa vastu. Ta kuulus Serbia koondisse 2018. aasta maailmameistrivõistlustel.
Kristiina Mark

Kristiina Mark (sündinud 11. augustil 1987) on eesti lihhenoloog.
Ta on lõpetanud Tartu Ülikooli bioloogina 2011. aastal ning kaitses doktoritöö teemal "Liikide lahknemine ja nende piiritlemine valitud lihheniseerunud seente rühmades sugukonnas "Parmeliaceae" ("Ascomycota")" 2016. aastal.
Ta töötab teadurina Eesti Maaülikoolis.
Borșa

Borșa (ungari keeles "Borsa", saksa keeles "Borscha") on linn Rumeenias Maramureși maakonnas. Linn asub ajaloolises Marmaatia piirkonnas, Ukraina piirist 18 km kaugusel, maakonnakeskusest Baia Marest ligikaudu 82 km idas.
Borșa paikneb Vișeu jõe orus.
Linna haldusalasse kuulub Băile Borșa küla.
Borșat on esmamainitud 1365. aastal, linnaõigused sai 1968. aastal.
Tiik (ansambel)

Tiik on Hiiumaa juurtega kantri-grunge ansambel, mis alustas oma tegevust 2017. aastal.
Ansambli Tiik koosseisu kuuluvad - Kapten, Müstik, Prohvet, Doktor, Kroonik ning Tu-Tuhkatriinu. Klahvidel Moneywald ja helirežii Peeter Salmela. 
Enamik koosseisust on kunagisest Giuseppe Perverdi Big Bandist.
Patrik Hrošovský

Patrik Hrošovský (sündinud 22. aprillil 1992 Bojnices) on Slovakkia jalgpallur, kes mängibpoolkaitsjana Belgia kõrgliigaklubis Genk ja Slovakkia jalgpallikoondises.
Ta alustas klubikarjääri Tšehhi klubis Plzeňi Viktoria. Tšehhi kõrgliigas debüteeris ta hooajal 2013. aasta juulis Znojmo meeskonnas, kus ta mängis Viktoriast laenul. Plzeňi Viktoria põhimeeskonnas mängis Hrošovský alates hooaja 2013/14 teisest poolest.
2019. aasta juulis sõlmis ta nelja-aastase lepingu Genkiga.
Slovakkia jalgpallikoondises debüteeris Hrošovský 19. novembril 2014 sõprusmängus Soome vastu. Ta on kuulunud Slovakkia koondisse 2016. ja 2021. aasta Euroopa meistrivõistlustel.
Vee tänav (Rakvere)

Vee tänav on tänav Rakvere linnas. 19. sajandil oli tänava nimeks Veemi tänav. 
Tänav asub Õpetaja Heinamaa linnaosas. Selle pikkus läänest ida suunas on 578 meetrit, tänava-ala vähim laius on 9 meetrit. Sõidutee on asfaltkattega ning läänepoolses osas on välja ehitatud kivikattega kõnniteed.
Vee tänav algab J.Kunderi tänavast ja lõppeb Vabaduse tänavaga. Ristub Kastani puiestee ja Viru tänavaga ning hargneb Allika, L. Koidula ja Väike-Karja tänavaks. 
Allika tänava juures ületab Vee tänav Soolikaoja. Rohealad koos tiikidega kummalgi pool tänavat kannavad selles kohas nime Supeluse park põhja pool ning Allika park lõuna pool. 
Tänava algus kuulub J. Kunderi tänava ristmiku juures 15 m ulatuses Rakvere vanalinna muinsuskaitsealasse nr 27012/227. Sealt edasi kuni Kastani puiesteeni on ta 155 m ulatuses muinsuskaitseala kaitsevööndis.
Kristijan Jakić

Kristijan Jakić (sündinud 14. mail 1997 Splitis) on Horvaatia jalgpallur, kes mängib kaitsva poolkaitsjana Saksamaa kõrgliigaklubis Eintracht Frankfurt ja Horvaatia jalgpallikoondises.
Ta alustas klubikarjääri kodulinna klubis RNK Split. Horvaatia kõrgliigas tegi ta debüüdi hooajal 2015/16.
Pärast seda, kui Split hooaja 2016/17 järel Horvaatia kõrgliigast välja langes, liitus Jakić Horvaatia kõrgliigaklubiga NK Lokomotiva. Hooaja 2017/18 esimeses pooles ei saanud ta seal piisavalt mänguaega ning hooaja teises pooles oli ta laenul Istras, mis on samuti Horvaatia kõrgliigaklubi. Lokomotiva põhikoosseisu kuulus Jakić alates järgmisest hooajast.
2020. aasta juulis liitus ta Zagrebi Dinamoga. Hooajal 2020/21 tuli ta klubiga Horvaatia meistriks.
2021. aasta augustis läks ta Zagrebi Dinamost laenule Eintracht Frankfurti. 2022. aastal võitis ta Frankfurdiga UEFA Euroopa Liiga ning hooaja lõpus sõlmis ta klubiga püsiva lepingu.
Horvaatia jalgpallikoondises tegi Jakić debüüdi 8. oktoobril 2021 MM-i valikmängus Küprose vastu.
Nucet

Nucet (ungari keeles "Diófás") on linn Rumeenias Transilvaanias Bihori maakonnas. Nucet asub maakonnakeskusest Oradeast ligi 80 km lõunakagus.
Linna haldusalasse kuuluvad kaks küla: Băița ("Rézbánya") ja Băița-Plai.
2011. aasta rahvaloenduse andmetel oli Nuceti elanikest rumeenlasi 89,57%, mustlasi 3,77%, ungarlasi 3,44% ja sakslasi 0,27%.
Teateid rauamaagi kaevandamisest piirkonnas on juba 1270. aastast. 15.-16. sajandil kaevandati lisaks rauamaagile kulda ja hõbedat, alates 1541. aastast ka vaske. Pärast Teist maailmasõda algas piirkonnas vismutimaagi, molübdeenimaagi ja uraani kaevandamine. Nucet sai linnaõigused 1956. aastal. Tol ajal oli linnas umbes 10 000 elanikku. Kaevandustegevus hakkas vähenema aastatel 1957–1958 ja paljud vahepeal saabunud uusasukad lahkusid linnast.
Parima filmimuusika Oscar

Parima filmimuusika Oscar (inglise keeles "Academy Award for Best Original Score") on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia filmimuusikat, mille on heliloojal spetsiaalselt kirjutanud filmi jaoks. Muusika varasemast on lubatud, kuid 60% filmmuusikast peab olema algupärane ja 80%, kui tegemist on järelloo või frantsiisifilmiga.
Esimest korda autasustati kategoorias 1935. aasta galal, kui võitis produktsioonistuudio Columbia Pictures muusikaosakonna loodud filmimuusika filmis "One Night of Love".
Boubacar Kamara

Boubacar Bernard Kamara (sündinud 23. novembril 1999 Marseilles) on Prantsusmaa jalgpallur, kes mängib kaitsva poolkaitsjana Inglismaa kõrgliigaklubis Aston Villa ja Prantsusmaa jalgpallikoondises.
2005. aastal liitus ta Marseille Olympique'i noorteakadeemiaga. 2016. aastal debüteeris ta klubi reservmeeskonnas Prantsusmaa tugevuselt neljandas liigas. Marseille põhimeeskonnas debüteeris Kamara 13. detsembril 2016 Prantsusmaa liigakarika mängus Sochaux' vastu. Prantsusmaa kõrgliiga debüteeris ta hooajal 2017/18. Alates hooajast 2018/19 mängis Kamara Marseille põhikoosseisus. Esimese värava lõi ta Prantsusmaa kõrgliigas 5. veebruaril 2019 mängus Bordeaux' vastu. 2021. aastal valiti Kamara Marseille hooaja parimaks mängijaks.
2022. aasta mais sõlmis ta viieaastase lepingu Aston Villaga.
Prantsusmaa kõrgliigas debüteeris Kamara 6. juunil 2022 UEFA Rahvuste Liiga mängus Horvaatia vastu.
Kamara on isa kaudu Senegali päritolu.
Miinus 192 meetrit

"Miinus 192 meetrit" on 1985. aastal valminud dokumentaalfilm, mille režissöör on Irene Lään.
Film kirjeldab kroonikakaadrite kaudu Eesti Televisiooni ajalugu alates esimestest saadetest juulis 1955 kuni 1985. aastani. Filmis näidatakse mõningaid telesaatejuhte – Rein Karemäe, Valdo Pant, Mati Talvik, Enn Anupõld, Tiina Mägi, Juhan Aare, Raivo Järvi jt – ning telesaadete "Aktuaalne kaamera", "Laupäeval isaga", "Ajapilt", "Malekool" ja "Noortestuudio" sündi. 
Filmis kajastatakse ka Kloostrimetsas asuva teletorni valmimist ja Tallinnas toonasel Lomonossovi tänaval telemaja ehitust. Filmi läbiv teema on 1955. aastal püstitatud 192 meetri kõrguse telemasti lammutamine kevadel ja suvel 1984. 
&lt;/ref&gt;.
Lukáš Haraslín

Lukáš Haraslín (sündinud 26. mail 1996 Bratislavas) on Slovakkia jalgpallur, kes mängib vasaku äärepoolkaitsjana Tšehhi kõrgliigaklubis Praha Sparta ja Slovakkia jalgpallikoondises.
Aastatel 2005–2013 kuulus ta Slovakkia klubisse Bratislava Slovan. Seejärel liitus ta Itaalia klubiga Parma. Põhiliselt mängis ta Parma noortevõistkonnas. Parma põhimeeskonnas debüteeris ta Itaalia kõrgliigas 1. veebruaril 2015 mängus AC Milani vastu.
2015. aasta juulis sõlmis Haraslín lepingu Poola kõrgliigaklubiga Gdański Lechia. 2019. aastal võitis ta klubiga Poola karikavõistlused ja 
superkarikafinaali. Superkarikafinaalis alistati Gliwice Piast tulemusega 3:1 ja Haraslín lõi Lechia kolmest väravast kaks.
2020. aasta jaanuaris läks ta Lechiast laenule Itaalia kõrgliigaklubisse Sassuolo, kellega sõlmis hooaja lõpus püsiva lepingu. 
2021. aasta augustis liitus ta Praha Spartaga, mängides esimese hooaja laenulepingu alusel.
Slovakkia jalgpallikoondises debüteeris Haraslín 7. juunil 2019 sõprusmängus Jordaania vastu ja lõi selles mängus ka koondisekarjääri esimese värava. Ta kuulus Slovakkia koondisse 2021. aasta Euroopa meistrivõistlustel.
Parima kostüümidisaini Oscar

Parima kostüümidisiani Oscar (inglise keeles "Academy Award for Best Costume Desig") on Oscari-filmiauhinna üks kategooriatest. Auhinnaga tunnustab Ameerika Filmikunsti ja -teaduste Akadeemia kostüümikunstnikku, kelle kostüümidisaini on eelneval aastal linastunud filmis hinnatud parimaks.
Esimest korda autasustati kategoorias 1949. aasta galal, kui võitis Roger K. Furse kostüümidisaini eest filmis Hamlet. Alguses loodi eraldi auhinnad mustvalgetele ja värvilistele filmidele. Alates mõlema kategooria liitmisest 1968 on välditud auhinna andmist modernse sisuga filmidele.
Edith Head võitis rekordilised kaheksa auhinda ning samuti nomineeriti teda enim ehk 35 korda.
Stefan Batory mälestusmärk

Stefan Batory mälestusmärk on mälestusmärk Poola kuningale Stefan Batoryle Valgas. Stefan Batory andis 11. juunil 1584. aastal Valgale linnaõigused. 
Mälestusmärk asub Kesk tänava alleel ning valmis 2002. aastal Valga linna, Ungari ja Poola saatkonna ühistööna.
Baia de Arieș

Baia de Arieș (ungari keeles "Aranyosbánya" või "Offenbánya", saksa keeles "Offenburg") on linn Rumeenias Transilvaanias Alba maakonnas. Linn asub Arieșe jõe ääres, maakonnakeskusest Alba Iuliast ligikaudu 40 km põhjaloodes.
Linna haldusalasse kuulub viis küla: Brăzești ("Berzesd"), Cioara de Sus ("Felsőcsóra"), Muncelu ("Muncsal"), Sartăș (Szártos) and Simulești.
2011. aasta rahvaloenduse andmetel oli linna elanikest rumeenlasi 99,3%, ungarlasi 0,55% ja mustlasi 0,19%.
Asulat on esmamainitud 1325. aastal. 15. sajandi alguses anti Baia de Arieșele vabalinna staatus, kuid kaotas hiljem linnaõigused. Baia de Arieș sai linnaõigused tagasi 18. jaanuaril 1998. Baia de Arieș on olnud kaevanduslinn, seal on kaevandatud kulda ja hõbedat, hilisemal ajal värvilisi metalle, pliid ja tsinki. Kaevandustegevus linnas lõpetati 2004. aastal.
Amalie Arena

Amalie Arena (ametlikult stiliseeritud kui AMALIE Arena) on Florida osariigis Tampas asuv mitmeotstarbeline areen, mida on kasutatud jäähoki, korvpalli, kontsertide ja muude ürituste korraldamiseks. Seal asub jäähokiliiga National Hockey League'i (NHL) klubi Tampa Bay Lightningi koduväljak. Jäähokimängude ajal mahutab see 19 092 pealtvaatajat.
See valmis 1996. aastal.
Varem on areen olnud tuntud ka nimede all Ice Palace (1996–2002), St. Pete Times Forum (2002–2012) ja Tampa Bay Times Forum (2012–2014).
Rai News

Rai News on Itaalia avalik-õigusliku teabeedastusüksuse RAI 2013. aastal asutatud struktuuriüksus, mille peakorter asub Roomas, RAI Saxa Rubra tootmiskeskuse F tiivas.
Rai News haldab avalik-õigusliku televisiooni uudistekanalit (Rai News 24), veebiportaali "Rainews.it" ja teletekstiteenust Televideo.
Ball Arena

Ball Arena (endise nimega Pepsi Center) on spordihall USA-s Colorado osariigis Denveris.
See asub Denveri kesklinna peamisel puiesteel Speer Boulevardil ja seda teenindab kaks lähedalasuvat väljapääsu Interstate 25-lt. Kergraudteejaam asub kompleksi lääneküljel.
Ball Arena avati 1999. aastal.
Ball Arena on NBA klubi Denver Nuggetsi, NHLi klubi Colorado Avalanche'i ja National Lacrosse League'i (NLL) klubi Colorado Mammothi koduhall.
Danõlo Romanovõtš

Danõlo Romanovõtš (ukraina keeles "Данило Романович") või Danõlo Halõtskõi (ukraina keeles "Данило Галицький") oli monarh ja aadlik 13. sajandil.
Karīm Anşārīfard

Karīm Anşārīfard (pärsia keeles کریم انصاری‌فرد; sündinud 3. aprillil 1990 Ardabīlis) on Iraani jalgpallur, kes mängib ründajana Küprose kõrgliigaklubis Omonia ja Iraani jalgpallikoondises.
Abrud

Abrud (ungari keeles "Abrudbánya", saksa keeles "Großschlatten") on linn Rumeenias Transilvaanias Alba maakonnas. Linn asub Abrudi jõe ääres, maakonnakeskusest Alba Iuliast ligikaudu 45 km loodes.
Linna haldusalasse kuulub kolm küla: Abrud-Sat ("Abrudfalva"), Gura Cornei ("Szarvaspataktorka") ja Soharu ("Szuhár").
2011. aasta rahvaloenduse andmetel oli linna elanikest rumeenlasi 96,66%, ungarlasi 0,86% ja mustlasi 0,53%.
Abrudi on esmamainitud 1271. aastal, linnaõigused sai 1427. aastal.
Ciacova

Ciacova (ungari keeles "Csák", saksa keeles "Tschakowa", serbia keeles "Чаково", "Čakovo") on linn Rumeenias Timiși maakonnas. Linn asub ajaloolises Banaadi piirkonnas Timiși jõe ääres, maakonnakeskusest Timișoarast ligikaudu 27 km lõunaedelas.
Linna haldusalasse kuulub neli küla: Cebza, Macedonia, Obad ja Petroman.
Asulat on esmamainitud ajavahemikul 1220–1224. Linnaõigused sai Ciacova 2004. aastal.
Moldova haldusjaotus

Moldova Vabariigi haldusjaotus on Moldova territooriumi administratiivne jaotus, mille järgi hallatakse Moldova alasid. Praeguse haldusjaotuse järgi jaguneb Moldova kahele haldustasemele. Esimese haldustaseme üksused on omavalitsusega linnad ("municipi") ja maakonnalinnad ("orașe"), kommuunid ("comune") ja külad ("sate"). Need haldusüksused toimetavad peamiselt kohalikul tasandil. Teise haldustaseme moodustavad Moldova 32 rajooni ("raion"), Chisinau ja Balti omavalitsuslikud linnad ning kaks autonoomset territoriaalüksust ("unitate teritorială").
Sellele lisaks võttis 2006. aastal Euroopa Arenguagentuuride Assotsiatsiooni toel Moldova Vabariik vastu regionaalarengu seaduse, millega loodi kuus arengupiirkonda. Piirkondade eesmärgiks on edendada kohalikku rahastamispoliitikat, meelitada riiki investeeringuid ning tagada kestev areng. Piirkonnad on järgmised: põhjapiirkond, keskpiirkond, lõunapiirkond, Chisinau, Transnistria ning Gagauusia ATÜ. Piirkondasid arendadakse kolmekaupa – näiteks sai 2010–2012 peamiselt tähelepanu põhja-, lõuna- ja keskpiirkonnad ning 2012–2019 Chisinau, Transnistria ning Gagauusia.
Praegune haldusjaotus.
Esimene haldustase.
Esimese haldustaseme moodustavad Moldovas 65 linna ("orașe"), millest 13 on omavalitsusliku staatusega ("municipi") ning kommuunid ("comune") ja külad ("sate"), mida Moldovas on kokku 898. 
Teine haldustase.
Moldova autonoomsed territoriaalüksused on Gagauusia ja Stînga Nistrului. Keskalluvusega linnad, mis omaette haldusüksuse Moldovas moodustavad, on Bălți ja Chișinău linnad. Kõige suuremad haldusüksused Moldovas rajoonid, mida riigis kokku on 32. Moldova rajoonid on järgmised: 
Ajalugu.
Aastatel 1998–2003 jagunes Moldova kaheks territoriaalüksuseks (Stînga Nistrului, Gagauusia), üheks keskalluvusega linnaks (Chișinău) ja üheksaks maakonnaks ("județ"):
Lisaks oli osa sellest ajast olemas ka Taraclia maakond, mis moodustati Cahuli maakonnast.
Aastail 1991–1998 oli Moldova jagatud 10 linnaks ja 40 piirkonnaks.
Ľubomír Šatka

Ľubomír Šatka (sündinud 2. detsembril 1995 Ilavas) on Slovakkia jalgpallur, kes mängib Türgi kõrgliigaklubis Samsunspor ja Slovakkia jalgpallikoondises.
2012. aastal liitus ta Inglismaa klubiga Newcastle United. Ainsal korral mängis ta klubi põhimeeskonnas 3. jaanuaril 2015 Inglismaa karikavõistluste mängus Leicester City vastu. Hooajal 2015/16 oli ta lühikest aega laenul Inglismaa tugevuselt neljanda liiga klubis York City.
2017. aasta jaanuaris läks ta laenule Slovakkia kõrgliigaklubisse Dunajská Streda, kellega sõlmis 2017. aasta juunis püsiva lepingu.
2019. aasta juunis sõlmis ta nelja-aastase lepingu Poola kõrgliigaklubiga Poznańi Lech. Hooajal 2021/22 tuli ta klubiga Poola meistriks.
2023. aasta juulis sõlmis ta kolmeaastase lepingu Samsunsporiga.
Slovakkia jalgpallikoondises tegi Šatka debüüdi 25. märtsil 2018 mängus Tai vastu. Koondisekarjääri esimese värava lõi ta 19. novembril 2023 EM-i valikmängus Bosnia ja Hertsegoviina vastu. Ta kuulus Slovakkia koondisse 2021. aasta Euroopa meistrivõistlustel.
Bell Centre

Bell Centre (prantsuse keeles "Centre Bell") on mitmeotstarbeline areen Kanadas Montréali kesklinnas. See on jäähokiliigas National Hockey League mängiva Montreal Canadiensi koduhall.
Saali esialgne nimi oli Molson Centre (prantsuse keeles "Centre Molson"). 2002. aastal müüs Canadiensi omanik Molson Brewery oma osaluse meeskonnas ega pikendanud halli nime andmise lepingut. Bell Canada omandas 1. septembril 2002 õigused areeni nimele ning Center Bell oli ümber nimetatud. 
Areeni mahutavus jäähokivõistlustel on 21 302 inimest. Bell Centre valmis 1996. aastal. Areeni avamängus läks Montreal Canadiens vastamisi New York Rangersiga. Kohtumine lõppes Canadiensi 4:2 võiduga.
2007. aastal oli areeni täituvus suurim Kanadas, Põhja-Ameerikas teisel kohal ja maksvate klientide arvult maailmas viies. Alates areeni avamisest on see olnud väga tihedas kasutuses, korduvalt isegi üks maailma käidavamaid.
2024. aasta märtsis toimuvad siin iluuisutamise maailmameistrivõistlused.